SCC จับมือ กทพ.ลงนามศึกษาวิจัย-พัฒนานวัตกรรม
SCC จับมือ กทพ.ลงนามศึกษาวิจัย-พัฒนานวัตกรรม เพื่อบำรุงรักษาโครงสร้างพื้นฐานคมนาคม
10 ต.ค. 2559

นายชลณัฐ ญาณารณพ กรรมการผู้จัดการใหญ่ เอสซีจี เคมิคอลส์  ในเครือบริษัท ปูนซิเมนต์ไทย จำกัด (มหาชน) หรือ SCC และนายณรงค์ เขียดเดช ผู้ว่าการการทางพิเศษแห่งประเทศไทย (กทพ.) ร่วมลงนามบันทึกข้อตกลงความร่วมมือด้านการวิจัยและพัฒนา ทั้งนี้ เอสซีจี เคมิคอลส์ จะร่วมคิดค้นและพัฒนานวัตกรรมเพื่อตอบโจทย์ด้านการบำรุงรักษาโครงสร้างพื้นฐานคมนาคมของการทางพิเศษแห่งประเทศไทย โดยให้บริการในรูปแบบโซลูชั่น ซึ่งเริ่มจากการวิเคราะห์ปัญหาของลูกค้า และนำมาพัฒนานวัตกรรม โดยทำงานอย่างใกล้ชิดกับลูกค้าในทุกขั้นตอน เพื่อให้ได้สินค้าและบริการที่ตอบโจทย์ของลูกค้าอย่างแท้จริง
สำหรับความร่วมมือในครั้งนี้ เอสซีจี เคมิคอลส์ และการทางพิเศษแห่งประเทศไทย ได้ร่วมมือวิจัยและพัฒนานวัตกรรม 3 โครงการ ได้แก่ หุ่นยนต์ตรวจสภาพโครงสร้างสิ่งปลูกสร้าง ช่วยทดแทนการทำงานของคนบนพื้นที่อันตราย การออกแบบพัฒนากำแพงกันเสียงบนสะพานด้วยพลาสติกน้ำหนักเบา และตู้เก็บค่าผ่านทางที่ออกแบบพิเศษตามหลักสรีรวิทยา